Diskussionen kan selvfølgelig kvalificeres på alle ledder og kanter, og du skal da have cadeau for at komme med et gennemarbejdet indlæg. Jeg er dog bange for, at hvis argumentationen hovedsageligt beror sig på, at festen vil fortsætte og at den umiddelbare fortid kan forudsige fremtiden, at så bliver det tvivlsomt. Klimaforandringer er en tikkende bombe under os alle, som de middelalderende og ældre i dage nok ikke vil se de virkeligt grimme effekter af. Børn, teenagere og unge voksne i dag vil dog nok leve til at se en verden, som er markant anderledes end den fred og velstand, som har kendetegnet tiden siden Anden Verdenskrig.    Jeg kan spå om fremtiden lige så lidt som alle andre, men jeg har personligt svært ved at være positiv.